Ek is 'n Wikipedia-bydraer wat in Nederland woonagtig is. Ek skryf artikels, proeflees ander bydraers s'n en hou die administratiewe wiele aan die rol. Om my in my administratiewe take by te staan is ek as 'n burokraat aangestel.
Ek skryf oor byna almal en alles, solank dit maar ensiklopedies is - ek het min geduld vir nietige onderwerpe wat hulself probeer bevorder deur inskrywings hier te skep. Ek probeer dus eerder om op kernartikels soos Tweede Wêreldoorlog en William Shakespeare te konsentreer: ek glo dat hierdie onderwerpe die fondament van 'n goeie ensiklopedie vorm. Verder geniet ek dit om artikels te skep oor die vreemde dog wonderlike dinge wat op ons planeet voorkom, soos seelikkewane en die Welwitschia mirabilis. Ook (Suid-)Afrikaanse onderwerpe lê my na aan die hart en ek hoop om in die toekoms (2011), wanneer ek meer tyd sal hê meer hieroor by te dra.